CELEX: 32018D0889
Language: et
Date: 2018-06-04 00:00:00
Title: Nõukogu otsus (EL) 2018/889, 4. juuni 2018, terrorismi ennetamise Euroopa Nõukogu konventsiooni Euroopa Liidu nimel sõlmimise kohta

22.6.2018   
            
            
               ET
            
            
               Euroopa Liidu Teataja
            
            
               L 159/1
            
         NÕUKOGU OTSUS (EL) 2018/889,
   4. juuni 2018,
   terrorismi ennetamise Euroopa Nõukogu konventsiooni Euroopa Liidu nimel sõlmimise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 83 lõiget 1 koostoimes artikli 218 lõike 6 punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Kooskõlas nõukogu otsusega (EL) 2015/1913 (2) kirjutati terrorismi ennetamise Euroopa Nõukogu konventsioonile (3) (edaspidi „konventsioon“) alla 22. oktoobril 2015, eeldusel et see sõlmitakse.
            
         
               (2)
            
            
               Konventsiooni artiklis 23 sätestatakse, et konventsioon on liidule heakskiitmiseks avatud.
            
         
               (3)
            
            
               Euroopa Parlamendi ja nõukogu direktiiviga (EL) 2017/541 (4) kehtestati liidu ühised normid terrorismivastase võitluse kohta. Seega on liit juba võtnud meetmeid konventsiooniga hõlmatud eri valdkondades.
            
         
               (4)
            
            
               Konventsioon tuleks seetõttu liidu nimel heaks kiita liidu pädevusse kuuluvates küsimustes niivõrd, kuivõrd konventsioon võib mõjutada nimetatud ühiseid norme või muuta nende kohaldamisala. Liikmesriigid säilitavad oma pädevuse niivõrd, kuivõrd konventsioon ei mõjuta ühiseid norme ega muuda nende kohaldamisala.
            
         
               (5)
            
            
               Nõukogu raamotsus 2002/475/JSK (5) on Iirimaale siduv ja seepärast osaleb ta käesoleva otsuse vastuvõtmisel.
            
         
               (6)
            
            
               Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt, ja ilma et see piiraks kõnealuse protokolli artikli 4 kohaldamist, ei osale Ühendkuningriik käesoleva otsuse vastuvõtmisel ning see ei ole tema suhtes siduv ega kohaldatav.
            
         
               (7)
            
            
               Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Terrorismi ennetamise Euroopa Nõukogu konventsioon kiidetakse liidu pädevusse kuuluvates küsimustes liidu nimel heaks.
   Konventsiooni tekst on lisatud käesolevale otsusele.
   Artikkel 2
   Nõukogu eesistuja määrab isiku(d), kes on volitatud liidu nimel hoiule andma konventsiooni artiklis 23 sätestatud heakskiitmiskirja (6).
   Artikkel 3
   Käesolev otsus jõustub selle vastuvõtmise päeval.
   
      Luxembourg, 4. juuni 2018
      
         
            Nõukogu nimel
         
         
            eesistuja
         
         T. TSACHEVA
      
   
   
      (1)  18. aprilli 2018. aasta nõusolek (Euroopa Liidu Teatajas seni avaldamata).
   
      (2)  Nõukogu 18. septembri 2015. aasta otsus (EL) 2015/1913 terrorismi ennetamise Euroopa Nõukogu konventsioonile (CETS nr 196) Euroopa Liidu nimel allakirjutamise kohta (ELT L 280, 24.10.2015, lk 22).
   
      (3)  CETS nr 196.
   
      (4)  Euroopa Parlamendi ja nõukogu 15. märtsi 2017. aasta direktiiv (EL) 2017/541 terrorismivastase võitluse kohta, millega asendatakse nõukogu raamotsus 2002/475/JSK ning muudetakse nõukogu otsust 2005/671/JSK (ELT L 88, 31.3.2017, lk 6).
   
      (5)  Nõukogu 13. juuni 2002. aasta raamotsus 2002/475/JSK terrorismivastase võitluse kohta (EÜT L 164, 22.6.2002, lk 3).
   
      (6)  Nõukogu peasekretariaat avaldab konventsiooni Euroopa Liidu suhtes jõustumise kuupäeva Euroopa Liidu Teatajas.